એલર્જિક શરદીના આર્યુવેદમાં ઘણા ઉપાય છે, પણ તમે તમારી પ્રકૃતિ અનુસાર કોઈ પણ એક અથવા બે પ્રયોગ સતત ચાલુ રાખવા જોઈએ, જેથી આપણે જે ઇચ્છીએ છીએ, તે પરિણામ મળી શકે. અમારી પાસે આવતા આ પ્રકારના દર્દીઓ અલગ અલગ પ્રકારના ઘણા બધા પ્રયોગ અજમાવી ચૂક્યા હોય છે. છતાં પણ ફાયદો જોવા મળતો નથી. તો તેનું કારણ એ જ છે કે તેઓ એક બે મહિનામાં કંટાળીને પ્રયોગ બંધ કરી દે છે. માટે આર્યુવેદ ચિકિત્સા કરનાર વ્યક્તિએ પૂરી ધીરજ સાથે ચિકિત્સા કરવી જોઈએ.